《昭州夜泊有怀又伯通守》
清代·杨兆璜

亭荒点翠碧粼粼，红蓼花疏间白蘋。官罢野鸥能傲我，诗成青嶂苦随人。

偶看明月成千里，孤负黄金笑一身。得失鸡虫知许事，玉盘堆趁荔枝新。

作者简介：（1778—1845）清福建邵武人，字古生。嘉庆十四年进士。道光间官至广平知府。性耿直，两为知府，均以忤上官落职。足迹半天下。熟悉清朝一代掌故。有《太霞山房诗》。